ปวดหัวมากๆเลยค่ะ กินยาแล้วอาการดีขึ้น แต่ซักพักก็มีอาการเหมือนเดิม เป็นตั้งแต่วันเสาร์จนตอนนี้วันอังคารแล้วค่ะ กินทั้งพารา แล้วลองไอบูโพรเฟ่นดูก็ยังไม่หายค่ะ ลองไปโรงพยาบาลข้างบ้านแล้วเค้าให้ยาตามอาการแล้วก็ให้ตรวจโควิดแต่ผลคือไม่มีเชื้อค่ะ อันนี้คือเป็นโรคอะไรรึเปล่าคะ
สวัสดีค่ะ อาการมีไข้ ปวดหัว หนาวสั่น ตาแดง อาจเกิดจาก ไข้เลือดออก ไข้จากการติดเชื้อไวรัสที่ไม่จำเพาะเจาะจง ไข้จากนิ่วในกรวยไต ซึ่งมักมีปัสสาวะแสบขัดร่วมด้วย ไข้จากไข้หวัดใหญ่อาจมีไข้สูง หนาวสั่น แต่มักมีอาการร่วมเช่นไอ เจ็บคอ ได้มากจากที่กล่าวมา มีโอกาสเป็นกลุ่มโรคไข้เลือดออกได้สูงเช่นกัน แนะนำการไม่รับประทานยากลุ่มไอบูโพรเฟ่นดังกล่าวมา เพราะยากลุ่มนี้จะทำให้เกล็ดเลือดทำงานผิดปกติ และอาจทำให้มีเลือดออกผิดปกติจากตัวโรคเองแล้วมียาเข้าไปทำให้เป็นมากขึ้นอีกได้แนะนำการกินยาพาราเซตามอลทุก 4-6 ชั่วโมงได้ เช็ดตัวลดไข้ พักผ่อน ดื่มน้ำเปล่าสะอาดมากๆ และหากยังมีไข้สูงมากดังกล่าวมามีตัวสั่นร่วมด้วย แนะนำกลับไปพบแพทย์เพื่อตรวจเลือดและตรวจปัสสาวะเพิ่มเติมต่อไป